Βουαντίσουαφ Ζμούντα

Ο Βουαντίσουαφ Αντόνι Ζμούντα (πολωνικά: Władysław Antoni Żmuda, γεννήθηκε 6 Ιουνίου 1954) είναι Πολωνός πρώην επαγγελματίας ποδοσφαιριστής, ο οποίος αγωνιζόταν ως αμυντικός και προπονητής ποδοσφαίρου. Ένας από τους κορυφαίους ποδοσφαιριστές της χώρας του όλων των εποχών είχε 91 συμμετοχές για την Εθνική Πολωνίας και συμμετείχε σε τέσσερα Παγκόσμια Κύπελλα.

Καριέρα σε συλλόγους 
Ο Ζμούντα γεννήθηκε στο Λούμπλιν και ξεκίνησε τη σταδιοδρομία του στην τοπική Μότορ Λούμπλιν, πριν το 1973 ενταχθεί στην Γκβάρντια Βαρσοβίας, μια από τις ομάδες της πολωνικής πρωτεύουσας. Ο 19χρονος Ζμούντα έπαιξε καθοριστικό ρόλο στην εκστρατεία της Γκβάρντια στο Κύπελλο ΟΥΕΦΑ 1973-74, όπου αποκλείστηκε από την τελική νικήτρια, Φέγενορντ. Ο Ζμούντα συνέχισε τη σταδιοδρομία του στην Πολωνία με την Σλονσκ Βρότσουαφ και αργότερα με την Βίντζεφ Λοτζ, πριν ο ιταλικός σύλλογος Ελλάς Βερόνα λάβει άδεια να τον υπογράψει από την Πολωνία το 1982. Μετά από δύο σεζόν γεμάτη από τραυματισμούς στη Βερόνα, ο Ζμούντα πέρασε μια σύντομη περίοδο στη Νιου Γιορκ Κόσμος πριν επιστρέψει στην Ιταλία για την ΟΣ Κρεμονέζε, παίζοντας δύο από τις τρεις σεζόν του με την ομάδα στη Σέριε Β. Ολοκλήρωσε την ποδοσφαιρική σταδιοδρομία του το 1988.

Εθνική ομάδα 

Ο Ζμούντα αγωνίστηκε για την Εθνική Πολωνίας, με την οποία έκανε 91 συμμετοχές και σημείωσε δύο γκολ.

Συμμετείχε στο Παγκόσμιο Κύπελλο του 1974, όπου η Πολωνία τερμάτισε στην τρίτη θέση και αναδείχθηκε ως ο Καλύτερος Νέος Παίκτης της διοργάνωσης. Επίσης, συμμετείχε στο Παγκόσμιο Κύπελλο του 1978, στο Παγκόσμιο Κύπελλο του 1982, όπου η Πολωνία κατέκτησε ξανά την τρίτη θέση και στο Παγκόσμιο Κύπελλο του 1986.

Έπαιξε συνολικά 21 αγώνες σε τελικούς του Παγκοσμίου Κυπέλλου, που (σε ισοβαθμία με τους Ούβε Ζέελερ και Ντιέγκο Μαραντόνα) είναι η τέταρτη καλύτερη επίδοση συμμετοχών όλων των εποχών, πίσω μόνο από τους Λόταρ Ματέους, Μίροσλαβ Κλόζε και Πάολο Μαλντίνι, ενώ τότε ήταν πρώτη. Οι τέσσερις διοργανώσεις που έπαιξε, το 1974, το 1978, το 1982 και το 1986, τον τοποθετούν δεύτερο στον κατάλογο όλων των εποχών πίσω από τους Αντόνιο Καρβαχάλ, Λόταρ Ματέους και Ραφαέλ Μάρκες (συμμετοχές σε 5 Παγκόσμια Κύπελλα) και σε ισοβαθμία με θρυλικά ονόματα, όπως ο Πελέ, ο Ντιέγκο Μαραντόνα, ο Μπόμπι Τσάρλτον και ο Τζάνι Ριβέρα.

Επίσης, συμμετείχε στους Θερινούς Ολυμπιακούς Αγώνες του 1976, όπου η Πολωνία κέρδισε το ασημένιο μετάλλιο.

Τίτλοι και διακρίσεις

Συλλογικές 
Σλονσκ Βρότσουαφ

 Εκστρακλάσα: 1976–77
 Κύπελλο Πολωνίας: 1975–76

Βίντζεφ Λοτζ

 Εκστρακλάσα: 1980–81, 1981–82

Διεθνείς 
Πολωνία

 Ολυμπιακό ασημένιο μετάλλιο: 1976
 Παγκόσμιο Κύπελλο: Τρίτη θέση  1974, 1982

Ατομικές 

 Καλύτερος Νέος Παίκτης του Παγκοσμίου Κυπέλλου: 1974

Παραπομπές

Εξωτερικοί σύνδεσμοι 

   
 Προφίλ στο Transfermarkt 
 Στατιστικά στοιχεία NASL
 Βλάντισλαβ Ζμούντα 

Πολωνοί ποδοσφαιριστές
Αμυντικοί ποδοσφαιριστές
Ποδοσφαιριστές ολυμπιακής ομάδας Πολωνίας
Ποδοσφαιριστές Εθνικής Πολωνίας
Ποδοσφαιριστές Παγκοσμίου Κυπέλλου 1974
Ποδοσφαιριστές στους Θερινούς Ολυμπιακούς Αγώνες 1976
Πολωνοί αργυροί Ολυμπιονίκες
Ποδοσφαιριστές Παγκοσμίου Κυπέλλου 1978
Ποδοσφαιριστές Παγκοσμίου Κυπέλλου 1982
Ποδοσφαιριστές Παγκοσμίου Κυπέλλου 1986
Ποδοσφαιριστές Μότορ Λούμπλιν
Ποδοσφαιριστές Εκστρακλάσα
Ποδοσφαιριστές Γκβάρντια Βαρσοβίας
Ποδοσφαιριστές Σλασκ Βρότσλαβ
Ποδοσφαιριστές Βίντζεφ Λοτζ
Ποδοσφαιριστές Ελλάς Βερόνα
Ποδοσφαιριστές Σέριε Α
Ξένοι ποδοσφαιριστές στην Ιταλία
Πολωνοί ποδοσφαιριστές στο εξωτερικό
Ποδοσφαιριστές Νιου Γιορκ Κόσμος
Ποδοσφαιριστές Νορθ Αμέρικαν Σόκερ Λιγκ (1968-84)
Ποδοσφαιριστές ΟΣ Κρεμονέζε
Ποδοσφαιριστές Σέριε Β
Πολωνοί προπονητές ποδοσφαίρου